hánta yaìṣu vánaspátiṣūrgyo rása udumbáre taṃ dádhāma te yádyapakrā́meyuryātáyāmā ápakrāmeyuryáthā dhenúrdugdhā yáthānaḍvā́nūhivāníti tadyaìṣu vanaspátiṣūrgyo rása ā́sīdudumbáre támadadhustáyaitádūrjā sárvānvánaspátīnpráti pacyate tásmātsá sarvadā̀rdráḥ sarvadā́ kṣīrī tádetatsárvamánnaṃ yádudumbáraḥ sárve vánaspátayaḥ sárveṇaivaìnametadánnena prīṇāti sárvairvánaspátibhiḥ sáminddhe